cyanic-selkie/wikianc huggingface dataset:
Finn Trio
Nuotio ja Reponen tapasivat toisensa syksyllä 1962 Yleisradion tarkkailijakursseilla. Yleisradiossa he tutustuivat Kyöstilään ja todettuaan äänensä sointuvan hyvin yhteen he aloittivat harjoittelun, jossa heitä usein auttoi Nuotion isä Auvo Nuotio. Pertsan ensimmäiset sanoitukset olivat suomennoksia Peter, Paul & Maryn kappaleista.
Ensisingle käsitti Reposen suomentamat kappaleet "Muukalainen" / "Tuhma Dolly", joista jälkimmäinen oli menestyksekkäämpi. Yhtyeen ensiesiintyminen tapahtui 1.4.1964 television Nuorten tanssihetki -ohjelmassa ja ensimmäinen keikka pari viikkoa myöhemmin. Seuraava single oli "Tuulelta vastauksen saan" / "Matkaan matkaan".
Kun Reponen jätti yhtyeen vuoden 1964 syksyllä siirryttyään Hootenanny Trioon tuli oitis tilalle Raimo Hakanen. Samoihin aikoihin yhtye lyhensi nimensä muotoon Finntrio.
Vuonna 1965 syntyi yhtyeen suurin hitti, "Ei koskaan selvinpäin". Pian ilmestyi myös yhtyeen ensimmäinen LP-levy.
Skitsoaffektiivinen häiriö
Hoito ja oireiden hallinta
Paranemisennuste on parempi kuin skitsofreenikoilla, mutta huonompi kuin mielialahäiriöistä kärsivillä. Skitsoaffektiivinen häiriö lisää myös itsemurhariskiä: itsemurhien esiintyvyys skitsoaffektiivisesta häiriöstä kärsivillä on noin 10 prosenttia.
Finn Trio
Suomen Euroviisukarsintoihin Finntrio otti osaa vuonna 1977 kappaleella "Illalla, sillalla".
Skitsoaffektiivinen häiriö
Hoito ja oireiden hallinta
Ainoa Yhdysvaltain elintarvike- ja lääkevirasto FDA:n hyväksymä lääkeaine skitsoaffektiiviseen häiriön hoitoon on paliperidoni (kauppanimi Invega), risperidonin pääasiallinen hajoamistuote. Tuote sai myyntiluvan Euroopassa kesäkuussa 2007. Paliperidonin etuna on, että nuoria lukuun ottamatta hoito voidaan aloittaa ilman vähittäistä totuttautumista, suoraan hoitoannoksella. Psykoottisiin oireisiin voidaan käyttää myös muita neuroleptilääkityksiä, kuten risperidonia.
Finn Trio
Yhtye esiintyi myös ulkomailla, kuten entisessä Itä-Saksassa, Virossa ja Itävallassa. Suomen televisiossa heillä oli oma show-ohjelma vuosina 1968, 1974 ja 1979.
Vuonna 1978 ilmestyi albumi Kyllä maalla on mukavaa, jolla esiintyi Tapion ja Vesan kanssa Hannu Karlsson entisestä Pihasoittajat-yhtyeestä. Seuraavana vuonna yhtyeeseen liittyivät Sakari Virkki ja Leif Lindberg.
Skitsoaffektiivinen häiriö
Hoito ja oireiden hallinta
Maanisiin oireisiin voidaan käyttää neuroleptin lisäksi mielialantasaajia, joita ovat esimerkiksi:
Finn Trio
Syksyllä 1979 Vesa Nuotio ja Hannu Karlsson sekä Cumuluksesta eronnut Petri Hohenthal perustivat uuden yhtyeen, Alan Miehet.
Skitsoaffektiivinen häiriö
Hoito ja oireiden hallinta
Masennusoireisiin voidaan käyttää neuroleptiin yhdistettyä masennuslääkitystä, kuten esimerkiksi:
Finn Trio
Finntrioa rupesi vetämään Tapio Kyöstilä. Vuonna 1985 siihen liittyi vielä Stig-Olof Sandberg.
Skitsoaffektiivinen häiriö
Hoito ja oireiden hallinta
Maanisesti oireilevien SAH-potilaiden hoidossa yhdistelmähoidot, kuten litium, karbamatsepiini tai natriumvalproaatti yhdessä neuroleptin kanssa ovat osoittautuneet paremmiksi kuin neurolepti yksin käytettynä. Kuitenkin litium-neuroleptiyhdistelmät saattavat aiheuttaa joissakin potilaissa vakavia ekstrapyramidaalioireita tai sekavuutta.
Karbamatsepiinia tai natriumvalproaattia käytetään usein maanisesti oireilevien SAH-potilaiden hoitoon, kun litium ei tehoa tai sitä siedetään hyvin. Ensimmäisten viikkojen aikana voi esiintyä agranulosytoosia (valkoisten verisolujen vähentymistä) ja neuroleptin pitoisuus veressä voi laskea merkittävästi punasolujen entsyymien aineenvaihdunnan kiihtymisen johdosta. Harvinaisissa tapauksissa natriumvalproaatti voi aiheuttaa maksamyrkytystä ja verihiutaleiden vajaatoimintaa. Lääkityksen hyöty pitää tarkoin harkita jokaisen potilaan kohdalla sillä kaikilla näillä lääkkeillä on riskinsä.
Finn Trio
Tapio Kyöstilä lauloi Vuosaaren Mieslaulajat -kuorossa jäätyään eläkkeelle TV1:n äänisuunnittelijan tehtävästään. Vesa Nuotio on tehnyt runsaasti tv-töitä ja laulanut edelleen Alan Miehissä ja Kivikasvoissa.
Skitsoaffektiivinen häiriö
Hoito ja oireiden hallinta
Bentsodiatsepiinit, kuten loratsepaami ja klonatsepaami ovat tehokkaita liitännäishoitoja äkillisiin tai lyhytkestoisiin maanisiin oireisiin, mutta niiden pitkäaikainen käyttö saattaa riippuvuuteen.
Mielialalääke lamotrigiini on saamassa suosiota masentuneiden SAH-potilaiden hoidossa, sillä masennuslääkkeet näyttävät lisäävän joidenkin alttiutta mielialavaihteluihin, joka on turvallisuusriski.
Komplikaatioita
Hoitoa ja tervehtymistä hankaloittavat samankaltaiset tekijät kuin skitsofreniassa ja vakavissa mielialahäiriöissä. Niitä ovat esimerkiksi:
Amal McCaskill
Amal Omari McCaskill (s. 28. lokakuuta 1973 Maywood, Illinois) on yhdysvaltalainen koripalloilija. McCaskill on Marquetten yliopiston kasvatti. NBA:ssa McCaskill pelasi neljä kautta.
Urheilu-ura
Marquetten yliopistossa neljä kautta pelannut McCaskill varattiin NBA:han vuoden 1996 varaustilaisuudessa. Varaajana oli 49. vuorolla Orlando Magic. NBA:ssa McCaskill pelasi neljänä kautena Orlandon, San Antonio Spursin, Atlanta Hawksin ja Philadelphia 76ers:in joukkueissa. Hän on pelannut myös useissa muissa maissa, muun muassa useasti Espanjassa. Joulukuussa 2011 McCaskill siirtyi Suomeen, KTP-Basketin joukkueeseen. Hän pelasi viidessä sarjaottelussa ennen paluutaan Etelä-Koreaan.
Mad Caddies
Mad Caddies on kolmannen aallon ska-yhtye Solvangista, Kaliforniasta. Yhtye perustettiin vuonna 1995, ja se on julkaissut seitsemän pitkäsoittoa, yhden live-albumin ja kaksi EP:tä. Mad Caddiesin musiikissa on kuultavissa vaikutteita laajasti eri genreistä, muun muassa skasta, reggaesta, punkista, hardcore punkista, swingistä, popista, jazzista ja latinosta.
Ernst Alexander Homén
Ernst Alexander Homén (14. syyskuuta 1851 Pieksämäki – 12. joulukuuta 1926 Helsinki) oli Suomen neurologian perustaja. Homén syntyi vanhaan pappissukuun, ja hänen isänsä oli Pieksämäen kirkkoherra. Myös hänen äitinsä oli pappissuvusta.
Mad Caddies
Alkuperäiset jäsenet Chuck Robertson, Sascha Lazor, Todd Rosenberg, Carter Benson ja James Malis perustivat yhtyeen lukioikäisinä vuonna 1995. Yhtye aloitti nimellä The Ivy League, mutta vaihtoi nimensä vuonna 1996 solmittuaan levytyssopimuksen Honest Don's Records -levymerkille. Yhtyeen debyyttialbumi Quality Soft Core julkaistiin seuraavana vuonna. Sen jälkeen yhtye solmi levytyssopimuksen Fat Wreck Recordsin kanssa. Yhtyeen viimeisin studiolevy "Punk Rocksteady" julkaistiin 2018.
Ernst Alexander Homén
Homén kirjoitti ylioppilaaksi vuonna 1869 ja kouluttautui sitten patologiksi mutta kiinnostui jo varhaisvaiheessa neuropatologiasta. Tutkimustyöstä hän innostui jo opiskeluaikanaan, jolloin hän oli Jakob August Estlanderin ja Otto Edvard August Hjeltin oppilas. Hän tutki tuolloin uutta leikkausmenetelmää, jonka avulla voitiin tehdä keuhkoleikkaus, jolla keuhkojen märkäpesäkkeet eivät päässeet leviämään. Antibiootteja ei tuolloin vielä tunnettu.
Mad Caddies
Jäsenet
Nykyisellään yhtye koostuu seuraavista henkilöistä:
Ernst Alexander Homén
Homén teki väitöskirjansa vuonna 1879. Hän oli silloin vielä kandidaatti, mutta hänen väitöstään pidettiin niin ansiokkaana, että hänet nimitettiin kirurgisen patologian dosentiksi, vaikka tohtorinarvoa ei ollut myönnetty. Hän halusi jatkaa opintoja, mikä oli tuolloin mahdollista ainoastaan ulkomailla.
Ensiksi Homén suuntasi Saksaan, Leipzigin. Siellä hän opiskeli kokeellista patologiaa ja suuntasi sitten Berliiniin. Berliinissä hän innostui tutkimaan bakteeritulehdusten keskushermostoon tekemiä muutoksia, mistä tulikin hänelle elinikäinen kiinnostuksen kohde. Asiaan piti syventyä tarkemmin Pariisissa merkittävän ranskalaisen neurologin Jean-Martin Charcot’n johdolla vuosina 1882–1883 ja 1886. Pariisissa Homén tutustui myös Albert Edelfeltiin, joka mainitsee Homénin kirjeissään.
Homén nimitettiin 1886 Helsingin yliopiston patologisen anatomian professoriksi. Hän muutti patologian laitoksen yhteydessä olleen vuodeosaston erityisesti neurologisille potilaille tarkoitetuksi tutkimus- ja hoitoyksiköksi. Neurologisia potilaita oli aikaisemmin hoidettu myös sisätautien ja psykiatrian poliklinikoilla. Homénin aikana niin sanotulla Uudella Klinikalla sijainneesta "Neuropatologisesta potilasosastosta" tuli Suomessa alan tärkein koulutuspaikka.
1880-luvun lopulla Homén löysi erään perheen jäseniltä oudon sairauden, jonka oireet eivät sopineet yhteenkään ennestään tunnettuun. Perheen kuudesta lapsesta kolmella oli esiintynyt neurologisia oireita 12-, 20- ja 21-vuotiaasta alkaen. Aluksi potilaat olivat valittaneet väsymistä, minkä jälkeen oli alkanut muistin heikkeneminen ja etenevä dementoituminen. Liikkuminen oli alkanut vaikeutua ja muistuttaa päihtyneen liikehdintää. 4–5 vuoden kuluessa potilaat olivat puhekyvyttömiä ja vuoteenomia. Kaksi potilaista kuoli, ja tehtyään ruumiinavauksen Homén havaitsi potilaiden aivojen kutistuneen. Sairauteen liittyi myös maksakirroosi. Homén julkaisi sairaudesta vuonna 1892 perusteellisen kuvauksen, jossa totesi, että ei saanut sen syytä selville. Hän epäili sen aiheuttajaksi synnynnäistä syfilistä mutta totesi sen olevan arvailua. Asia tuli uudelleen esille 20 vuotta myöhemmin brittiläisen Samuel Alexander Kinnier Wilsonin tutkimuksissa, ja hän perusti tutkimuksensa Homénin havaintoihin.
Opettajana ja luennoitsijana Homén oli pidetty ja innostava. Hänellä oli usein tapana ennen luentojen alkua ilmoittaa opiskelijoilleen, että hänet pitää keskeyttää, jos hän innostuu rönsyilemään aiheestaan liikaa. Hän oli haluttu opinnäytetöiden ohjaajaksi. Hän ohjasi myös Christian Sibeliusta tämän tehdessä tohtorinväitöskirjaa. Hänen muita tunnettuja oppilaitaan olivat muun muassa sisätautiopin professori William Kerppola ja hygienian professori Taavetti Laitinen.
Avioliiton Homén solmi vuonna 1896 Magda Buxhoevedenin kanssa. Avioliitosta syntyi kaksi poikaa.
Raven-Symoné
Raven-Symoné Christina Pearman (s. 10. joulukuuta 1985 Atlanta, Georgia, Yhdysvallat), tunnetaan nimillä Raven-Symoné tai Raven, on yhdysvaltalainen näyttelijä, laulaja-lauluntekijä, malli ja juontaja. Hänet tunnetaan muun muassa elokuvista The Cheetah Girls, The Cheetah Girls 2 ja Prinsessapäiväkirjat 2 sekä televisiosarjasta That's So Raven.
Varhaisvaiheet
Raven-Symoné syntyi Atlantassa, Georgian osavaltiossa, mutta muutti New Yorkiin ollessaan kolmevuotias. Ravenin perheeseen kuuluvat vanhemmat Christopher B. Pearman ja Lydia Gaulden sekä nuorempi veli Blaize. Atlantasta perhe muutti New Yorkin osavaltioon Ossiningin kylään, jossa Raven kävi Park Schoolia. New Yorkissa hän pääsi mallitoimisto Fordin listoille ja jo kaksivuotiaana hän teki mainoksia tuotteille kuten Ritz Crackers, Jell-O, Fisher-Price ja Cool Whip.
Ravenin varsinainen näyttelijänura alkoi jo kolmevuotiaana. Hän koe-esiintyi elokuvaan Isäni on kummitus, jossa Bill Cosby oli pääroolissa. Raven ei saanut osaa, mutta Cosby näki pienessä tytössä tähden ja otti hänet vakituiseksi omaan komediasarjaansa Bill Cosby Show'hun, jossa hänen roolinsa oli pikkuvanha Olivia Kendall. Lisäksi hän teki vierailevia rooleja muun muassa Bel-Airin prinssissä.
Laulajana
Raven on uransa aikana julkaissut neljän sooloalbumin lisäksi myös useita soundtrack-albumeja. Esimerkiksi The Cheetah Girls -elokuvien soundtrackit myivät parhaimmillaan kultaa ja platinaa.
Näyttelijänä
Ravenista tuli lapsitähti kolmevuotiaana suositun 1990-luvun komediasarjan, Bill Cosby Show’n, kautta. Hänen uransa jatkoi nousuaan vuoden kuluttua Cosby Show’n päättymisestä, Hangin’ with Mr. Cooper -sarjassa, johon Raven valittiin esittämään Nicolea. Hän esiintyi sarjassa toisen tuotantokauden kolmannesta jaksosta sarjan loppuun asti vuoteen 1997.
Vuonna 1994 Raven sai roolin elokuvasta The Little Rascals, ja alkoi siirtyä vähitellen kohti suurempia tuotantoja. Hän näytteli Eddie Murphyn tähdittämässä elokuvassa Eläintohtori (1998) tohtori Dolittlen Charisse-tytärtä. Tämä rooli nosti hänet suuren yleisön tietoisuuteen. Elokuva oli kaupallinen menestys ja sai jatko-osan vuonna 2001.
2000-luvun taitteessa Raven siirtyi kohti teinirooleja, jolloin alkoi myös hänen menestyksekäs uransa Disney Channelilla. Hänen ensimmäisiä roolitöitään Disneyn leivissä olivat pääosat Disney Channelin elokuvissa Zenon: Girl of the 21st Century sekä The Cheetah Girls. Raven tähditti myös molempien elokuvien jatko-osia.
Disney Channelin tuottajat ottivat Ravenin pääosaan uuteen tilannekomediasarjaan, joka kantoi nimeä That's So Raven. Sarjan nimen piti aluksi olla Absolutely Psychic ja Ravenin oli tarkoitus olla sivuroolissa. Tuottajat kuitenkin ihastuivat Raveniin ja suunnittelivat sarjan lopulta yksinomaan hänelle. Sarjaa tehtiin neljä tuotantokautta vuodesta 2003 vuoteen 2007 asti, se nousi Disney Channelin katsotuimmaksi ja nimirooli osoittautui Ravenin läpimurroksi. Sarja sai mm. kaksi Emmy-ehdokkuutta ja Raven voitti roolistaan mm. Young Artist Awardin ja sai Teen Choice-ehdokkuuden. Raven esitti sarjassa kaimaansa Raven Baxteria, jolla on kyky nähdä tulevaisuuteen.
Oman televisiosarjansa ohella Raven oli mukana Disney Channelin Kim Possible -animaatiosarjassa, jossa hän ääninäytteli Kimin parasta ystävää Moniquea. Hän antoi äänensä Moniquelle sarjan jokaisella kaudella sekä kahdessa sarjaan pohjautuvassa elokuvassa, Seikkailu ajassa ja Päättäjäispainajainen.
That's So Ravenin tultua päätökseen Raven piti tauon näyttelemisestä, mutta jatkoi uraansa televisioelokuvien aikuisrooleissa sekä Helinä-keijusta kertovien animaatioelokuvien Iridessa-hahmon ääninäyttelijänä. Ravenilla oli ennen tätä sivurooli elokuvassa Prinsessapäiväkirjat 2, sekä pääosat draamaelokuvassa For One Night ja komediassa College Road Trip (2006). Lyhyeksi jääneen State of Georgia -televisiosarjan päätyttyä Raven teki Broadway-debyyttinsä Nunnia ja konnia -musikaalin pääroolissa vuonna 2012.
Vuonna 2014 Raven-Symoné siirtyi takaisin television pariin ja vieraili mm. sarjassa Empire. Lisäksi hän toimi vierailevana juontajana The View -ohjelmassa.
Yksityiselämä
Lokakuussa 2014 Raven kertoi Oprah Winfreylle antamassaan haastattelussa olevansa "upeassa, onnellisessa suhteessa" naispuolisen kumppaninsa Miranda Madayn kanssa. Lisäksi hän kertoi, ettei tykkää leimoista kuten "homo" ja "afroamerikkalainen", vaan että hän on "amerikkalainen" ja "ihminen, joka rakastaa ihmisiä". Raven-Symoné avioitui Miranda Madayn kanssa kesäkuussa 2020.
Brasilian Grand Prix 2007
Ennen kilpailuviikonloppua
Kausi 2007 oli poikkeuksellinen, sillä ennen viimeistä kilpailua kolmella kuljettajalla oli mahdollisuus voittaa maailmanmestaruus. Viimeksi vastaavankaltainen tilanne oli ollut kaudella 1986, jolloin Alain Prost, Nigel Mansell ja Nelson Piquet taistelivat mestaruudesta. Tuolloin Alain Prost voitti mestaruuden noustuaan viimeisessä kilpailuissa pisteissä kolmannelta sijalta ykköseksi. Ennen Brasilian osakilpailua sarjaa johti McLarenin Lewis Hamilton (107 pistettä) ennen tallikaveriaan Fernando Alonsoa (103 p.) ja Ferrarin Kimi Räikköstä (100 p.).
Espanjan autourheiluliitto oli huolestunut siitä, kohdeltaisiinko McLaren-kuljettajia tasavertaisesti ratkaisevana viikonloppuna. Alonso nimittäin epäili kaksi viikkoa aiemmin Kiinan GP:n aika-ajoissa, että talli olisi tahallisesti sabotoinut hänen autonsa rengaspaineita, jotta Hamilton voittaisi mestaruuden. Tämän seurauksena kansainvälinen autoliitto FIA päätti antaa yhden tuomarinsa tehtäväksi pelkästään seurata McLaren-tallin toimintaa Brasilian viikonlopun aikana. Ennen viikonloppua Alonso kuitenkin jo vakuutteli, ettei tällaisille järjestelyille ole tarvetta.
Williams-tallissa kaikki kauden aiemmat kisat ajanut Alexander Wurz päätti lopettaa F1-uransa ennen päätöskisaa. Hänen tilalleen kisakuljettajaksi tuli tallin testikuljettaja, japanilainen Kazuki Nakajima.
Vapaat harjoitukset
thumb|250px|left|Kazuki Nakajima ajaa Williamsin autoa perjantain vapaissa harjoituksissa. Perjantain ensimmäiset vapaat harjoitukset ajettiin märällä radalla. Vaikka tihkusade taukosi ajoittain, vesisade kasteli rataa melkein koko harjoitusjakson ajan. Harjoitusten nopein oli Kimi Räikkönen ennen tallikaveriaan Felipe Massaa, joka jäi suomalaisesta hieman vajaat puoli sekuntia. Kolmas ja neljäs sija menivät Renault'n Heikki Kovalaiselle ja Williamsin Nico Rosbergille. MM-sarjaa johtanut Hamilton oli viides ja jäi Räikkösestä noin 1,5 sekuntia. Jotkut kilpailijat, kuten Alonso, eivät ajaneet lainkaan nopeaa kierrosta märällä radalla, sillä lauantain ja sunnuntain ajojaksoille oli luvattu poutasäätä.
thumb|250px|right|Adrian Sutil lauantain vapaissa harjoituksissa. Perjantain toisissa vapaissa harjoituksissa ei enää satanut ja rataan oli kuivunut selvästi kuivempi ajoura kuin aamun harjoituksissa. Kaikki ajoivat kuivan kelin renkailla. Hamilton ajoi nopeimman kierrosajan, joka oli lähes seitsemän sekuntia parempi kuin Räikkösen kärkiaika ensimmäisellä ajojaksolla. Hamiltonin jälkeen tulivat Alonso, Massa ja Räikkönen.
Lauantain harjoitusten nopein oli Felipe Massa. Hamilton ja Räikkönen jäivät hänestä runsaan sekunnin kymmenyksen ja muut selvästi enemmän. Alonso oli harjoitusten kahdeksas noin 0,8 sekuntia kärkiajasta. Harjoitusten aikana BMW Sauberin Robert Kubican autoon tuli tekninen vika, ja hän jäi radan varteen.
Aika-ajot
Aika-ajot ajettiin hyvissä olosuhteissa lauantaina 20. lokakuuta 2007. Radan lämpötila oli noussut kymmenen astetta vapaiden harjoitusten jälkeen, joten renkaat pitivät heikommin ja myös kierrosajat hidastuivat etenkin ensimmäisellä aika-ajojaksolla. Renault-tallin Heikki Kovalainen jäi ajovirheen vuoksi 17. lähtöruutuun, ja hänen tallikaverinsa Giancarlo Fisichella ylsi 12:ksi. Ensimmäiset aika-ajonsa F1-sarjassa ajanut Kazuki Nakajima hävisi selvästi tallikaverilleen Rosbergille ja jäi 19. ruutuun, mutta Rosberg ajoi jälleen kaikilla kolmella aika-ajojaksolla ja pääsi kymmenenteen ruutuun.
Viimeisellä, kolmannella ajojaksolla ratkaistiin kymmenen kärkiruudun kohtalot. Neljä ensimmäistä sijaa menivät tuttuun tapaan Ferrareille ja McLareneille. Felipe Massa selviytyi paalupaikalle ennen Hamiltonia, Räikköstä ja Alonsoa. Hieman yllättäen Red Bull -tallin Mark Webber ajoi viidenneksi ennen BMW-kuljettajia Nick Heidfeldiä ja Robert Kubicaa.
Räikkönen ja Massa kävivät hakemassa uudet renkaat yhtä kierrosta aikaisemmin kuin McLaren-kuljettajat. Alonso kävi varikolla heti Hamiltonin jälkeen ja valitteli, että joutui ajamaan ulostulokierroksensa liian kovaa ehtiäkseen aikakierrokselle. Hamilton tuli varikolta Räikkösen eteen, kun tämä oli jo nopealla kierroksella. Ohitus jäi viime hetkeen ennen mutkaa, jossa Räikkönen ajautui hieman liian leveälle ajoradalle. Hän arvioi menettäneensä kolme sekunnin kymmenystä, koska Hamilton ei hidastanut riittävästi helpottaakseen ohitusta. Ferrarin johto kävi puhumassa asiasta kisan tuomariston kanssa, mikä ei johtanut toimenpiteisiin. Aika-ajojen jälkeen Hamilton pyysi anteeksi Räikköseltä ja sanoi, että yritti parhaansa pysyäkseen poissa tieltä.
Kilpailu
thumb|350px|right|Kärkiautojen järjestys kilpailun ensimmäisessä mutkassa.
Kierrokset 1–14
Ensimmäisellä kierroksella ei vältytty myöskään kolareilta. Fisichellan ja Sakon Yamamoton törmäystä väistänyt Ralf Schumacher osui Kovalaiseen, jolloin Kovalainen ajautui ulos radalta ja putosi joukon viimeiseksi. Samassa rikkoutui rengas, minkä vuoksi Kovalainen joutui tulemaan varikolle ja kisa oli käytännössä pilalla. Myös Vitantonio Liuzzi joutui käymään varikolla, kun hänen autonsa etusiipi hajosi osumassa Giancarlo Fisichellan kanssa. Rubens Barrichello otti varaslähdön ja sai varikonläpiajorangaistuksen. Toisella kierroksella Fisichella ajautui ensimmäisessä mutkassa ulos radalta, ja kun hän palasi ajolinjalle, Sakon Yamamoto ajoi kovaa hänen peräänsä. Fisichella menetti autonsa takasiiven, ja vaikka hän pääsi silti ajamaan varikolle, molemmat joutuivat keskeyttämään. Toisen kierroksen alkaessa kärjessä ajoi Massa, sitten Räikkönen, Alonso, Webber, Kubica, Heidfeld, Trulli ja kahdeksantena Hamilton.
Hamilton ohitti Jarno Trullin pääsuoran päässä heti toisen kierroksen alussa. Sitten hän ajoi pitkään Heidfeldin perässä seitsemäntenä eikä löytänyt ohituspaikkaa, vaikka oli huomattavasti nopeampi. Lopulta Heidfeld ajoi liian leveälle seitsemännellä kierroksella radan ensimmäisessä mutkassa, jolloin Hamilton pääsi nousemaan hänen ohitseen kuudenneksi. Kubica sen sijaan nousi Webberin ohi neljänneksi. Seuraavalla kierroksella Hamiltonin autoon tuli radan keskivaiheilla vaihteistovika, joka hidasti vauhtia merkittävästi. Nopeus palasi hetken kuluttua, kun vaihteet taas menivät päälle, mutta Hamilton ehti pudota peräti 18:ksi. Seuraavilla kierroksilla Hamilton paransi sijoitustaan ohittamalla useita hitaampia autoja, mutta hänen tilanteensa oli silti vaikea. Ferrarit ajoivat kärjessä, eikä muilla näyttänyt olevan mahdollisuuksia.
Kierrokset 15–30
Kierroksella 15 Webber oli viidentenä, mutta hän joutui keskeyttämään auton voimansiirron hajottua. Red Bull -tallin auto oli kehittynyt loppukaudella entistä nopeammaksi, mutta se oli epäluotettava koko kauden ajan. Samalla kierroksella Hamilton jatkoi hitaampien kilpailijoiden ohittelua ja nousi jo 12:ksi. Hänen olisi pitänyt sijoittua vähintään viidenneksi voittaakseen maailmanmestaruuden siinä tapauksessa, että Räikkönen voittaisi kilpailun ja Alonso pitäisi kolmannen sijansa.
Kubica oli ensimmäinen, joka teki suunnitellun varikkopysähdyksen kierroksella 19. Seuraavalla kierroksella varikolla kävi Massa ja sitä seuraavalla Räikkönen, joka palasi radalle Massan taakse. Räikkösen pysähdys oli hieman pidempi kuin Massan. Ferrareiden käytyä varikolla Alonso johti kilpailua, kunnes hän kävi varikolla kierroksella 22. Hamilton pysähtyi ensimmäisen kerran vasta kierroksella 23, joten hän oli ajanut raskaimmalla autolla aika-ajojen neljästä parhaasta kuljettajasta. Hamiltonin pysähdys oli hyvin nopea, ja hänen autoonsa vaihdettiin pehmeät renkaat, mitä muille kärkitallien autoille ei tehty. Samalla kierroksella Hondan Jenson Button keskeytti moottorivian vuoksi.
Nico Rosberg ja David Coulthard pysähtyivät varikolla kierroksella 24. Seuraavalla kierroksella Sutil ja Anthony Davidson kolaroivat. Molemmat pystyivät jatkamaan kilpailua, mutta Sutil sai kolarin vuoksi varikonläpiajorangaistuksen. Sutil keskeytti myöhemmin kolarista seuranneiden jarruongelmien takia. Heidfeld kävi varikolla viimeisenä kärkimiehistä kierroksella 26, minkä jälkeen kilpailua johti Massa, Räikkönen oli toisena (3 s jäljessä), sitten Alonso (17 s jäljessä), Kubica, Trulli, Heidfeld, Rosberg ja Coulthard. Hamilton oli kolmastoista, ja hänen eronsa kärkeen oli 50 sekuntia.
Kierrokset 31–60
thumb|left|225px|Kovalainen jäi keskeytyksensä jälkeen seuraamaan kilpailua radan varrelta. Williams-kuljettaja Nakajiman varikkopysähdys kierroksella 32 epäonnistui, sillä varikkoruutuun tullessaan hän tönäisi autollaan kahta tallin mekaanikkoa. Mekaanikot loukkaantuivat lievästi ja saivat lähinnä mustelmia, mutta joutuivat silti olemaan sairaalassa yön yli. Kierroksella 34 Kubica ohitti Alonson radan ensimmäisessä mutkassa ja nousi kolmanneksi. Samalla Hamilton nousi kymmenenneksi ohi Sebastian Vettelin, joka kaksi kierrosta myöhemmin keskeytti varikolle hydrauliikkavian vuoksi. Hamilton pysähtyi toisen kerran kierroksella 37. Kovalaisen auton peräpäästä hajosi jotain kilpailun 37. kierroksella, minkä vuoksi auto ajautui perä edellä rengasvalliin. Keskeytys oli Kovalaiselle kauden ainoa.
Kubica tuli toisen kerran varikolle jo kierroksella 39, mikä viittasi kolmen pysähdyksen taktiikkaan. Hamilton oli tässä vaiheessa noussut jo yhdeksänneksi. Kilpailun 42. kierroksella Barrichello keskeytti pääsuoralla, kun hänen moottorinsa rikkoutui näyttävästi. Kärjessä ajava Massa teki toisen ja viimeisen varikkopysähdyksensä kierroksella 49, Heidfeld kierroksella 52 ja Alonso kierroksella 53. Räikkönen jatkoi kärjessä pysähtymättä aina kierrokselle 54 asti ja ajoi hyviä kierrosaikoja. Sitten hän kävi varikolla, mutta ehti palata radalle juuri Massan eteen, joten hän säilytti johtopaikkansa. Räikkösestä tulisi maailmanmestari, jos hän voittaisi kilpailun ja Alonso tulisi korkeintaan kolmanneksi ja Hamilton kuudenneksi.
Hamilton oli noussut jo pistesijoille ja tavoitti koko ajan seitsemäntenä ajavaa Trullia, mutta hän joutui pysähtymään varikolla kolmannen kerran kierroksella 57. Ferrarin kaksoisjohto oli vakaa, ja ero muihin oli yli puoli minuuttia. Kierroksella 59 oli Kubican aika pysähtyä kolmannen kerran. Hän kamppaili yhä neljännestä sijasta kahden pysähdyksen taktiikalla ajaneiden Rosbergin ja Heidfeldin kanssa. Kun Kubica pysähtyi, Alonso nousi kolmanneksi.
thumb|250px|Nico Rosberg nousi neljänneksi ohittamalla Robert Kubican.
Kierrokset 61–71
Kierroksella 61 Rosberg ohitti pääsuoran lopussa Heidfeldin, mutta molemmat ajautuivat liian leveälle ajolinjalle. Kubica käytti tilannetta hyväkseen, ohitti kaksikon ja nousi neljänneksi. Seuraavalla kierroksella Coulthard ja Nakajima osuivat toisiinsa kevyesti, ja Coulthardin auto pyörähti ympäri ja jäi radalle. Hän pystyi kuitenkin jatkamaan kilpailua. Hamilton tavoitteli viidettä sijaa, mutta ohitusmahdollisuudet olivat kuitenkin harvassa. Hän nousi kuitenkin jo seitsemänneksi, kun Trulli meni varikolle.
Räikkönen oli jo lähellä mestaruutta, mutta jos joku keskeyttäisi viime hetkillä, mestaruus saattaisi vielä mennä Hamiltonille tai Alonsolle. Mielenkiintoisin taistelu lopussa käytiin Rosbergin ja Kubican välillä. Toiseksi viimeisellä kierroksella Rosberg ohitti viimein kuluneista renkaista kärsineen Kubican ja nousi neljänneksi, mikä oli hänen siihen mennessä paras sijoituksensa F1-sarjassa. Viimeisellä kierroksella sijoitukset eivät enää muuttuneet, joten ensimmäisenä ruutulipulle saapui Räikkönen perässään Massa ja kierroksen jäänyt Hamilton, joka sijoittui lopulta seitsemänneksi. Räikkönen saavutti siis kaikkien yllätykseksi ensimmäisen maailmanmestaruutensa yhden pisteen erolla ennen Lewis Hamiltonia ja Fernando Alonsoa. Kauden aikana neljä kilpailua voittanut Hamilton sijoittui MM-sarjan kakkoseksi yhtä monta kisaa voittaneen Alonson edelle, koska hänellä oli enemmän kakkossijoja kuin Alonsolla.
Johtokierrokset
(Lähde)
Veristen saappaiden kukkula
Veristen saappaiden kukkula (La Collina degli stivali) on italialainen Giuseppe Colizzin käsikirjoittama ja ohjaama spagettiwestern-komedia vuodelta 1968. Sen pääosia näyttelevät Terence Hill, Bud Spencer ja Woody Strode.
Brasilian Grand Prix 2007
Kilpailun jälkeen
thumb|left|250px|Kimi Räikkönen ylsi sittenkin mestariksi. Kilpailun jälkeisissä katsastuksissa havaittiin, että Rosbergin, Kubican ja Heidfeldin autoissa oli ollut liian kylmää polttoainetta. Sääntöjen mukaan polttoaine saa olla vain kymmenen astetta ilman lämpötilaa viileämpää. Viilennetty polttoaine olisi saattanut parantaa suorituskykyä; tosin BBC:n mukaan etu olisi korkeintaan sekunnin luokkaa koko kisan aikana. Tuomaristo pohti asiaa monta tuntia ennen kuin se päätti, ettei kuljettajia rangaista. Päätöksessä todettiin, että lämpötilamittaukset olivat sen verran epävarmoja, ettei niihin voitu täysin luottaa. Mikäli kolmikko olisi hylätty, Hamilton olisi sijoittunut neljänneksi, mikä olisi tuonut maailmanmestaruuden hänelle. McLaren valitti päätöksestä FIA:n vetoomustuomioistuimeen, joka 16. marraskuuta ilmoitti hylänneensä McLarenin valituksen. Valitusta ei edes käsitelty, koska McLaren ei noudattanut oikeanlaista protestimenettelyä. Näin ollen kisan tulokset jäivät voimaan ja Räikkösen mestaruus varmistui. Jo ennen päätöksen julkistamista pidettiin hyvin epätodennäköisenä, että maailmanmestari vaihtuisi tuomaripäätöksellä, koska se saattaisi olla haitaksi lajille ja sen uskottavuudelle. Lisäksi sekä Alonso että Hamilton ilmoittivat julkisesti, etteivät toivo muutoksia sijoituksiin jälkikäteen. Räikkönen sai tukea myös Bernie Ecclestonelta ja Max Mosleylta.
Veristen saappaiden kukkula
Elokuva on viimeinen kolmen lännenkomedian trilogiassa, jonka ensimmäinen osa on Luoja armahtaa, minä en ja toinen Tappava hymy.
Brasilian Grand Prix 2007
Kilpailun jälkeen
Kimi Räikkösestä tuli kolmas suomalainen Formula 1 -maailmanmestari. Räikkösen nousu loppukaudesta oli harvinaislaatuinen, sillä hän oli pahimmillaan jo 26 pisteen päässä MM-kärjestä Indianapolisin kilpailun jälkeen. Vain kerran aiemmin viimeiseen kilpailuun MM-sarjan kolmannelta sijalta lähtenyt kuljettaja oli voittanut mestaruuden. Tämä tapahtui ensimmäisellä F1-kaudella 1950, jolloin italialainen Giuseppe Farina voitti kauden päätöskisan Monzassa ja ohitti kilpakumppaninsa myös MM-pisteissä.
Veristen saappaiden kukkula
Vastaanotto
Veristen saappaiden kukkula oli vuonna 1972 Suomen elokuvateattereissa 120 684 katsojallaan 17:nneksi katsotuin elokuva.
Brasilian Grand Prix 2007
Kilpailun jälkeen
Kilpailua seuranneella viikolla levisi uutinen, jonka mukaan Hamilton olisi myöntänyt aiheuttaneensa itse sen, että hänen autonsa vaihteisto kytkeytyi vapaalle. Väitettiin, että hän olisi painanut vahingossa ohjauspyörästä väärää nappia. McLarenin talli kuitenkin kiisti tämän jyrkästi ja ilmoitti, että syy oli tekniikassa eikä kuljettajassa. Tallin mukaan joko ohjelmistossa tai vaihteenvaihtomekaniikassa oli tilapäinen ongelma. Jälkikäteen selvisi, että kohua aiheuttanut uutinen johtui toimittajan väärinkäsityksestä.
Lopulliset MM-pisteet
(Lähde)
Veristen saappaiden kukkula
Vastaanotto
Video-oppaassa vuodelta 1994 Bello Romano antaa elokuvan VHS-julkaisulle kaksi tähteä viidestä, mikä teoksen mukaan vastaa sanallista arviota ”keskinkertainen”.
Brasilian Grand Prix 2007
Lopulliset MM-pisteet
Ferrari oli jo aiemmin varmistanut valmistajien sarjan MM-tittelin, kun McLarenin tallipisteet poistettiin vakoiluskandaalin seurauksena.
Katso myös
Kolme kuljettajaa ovat kamppailleet mestaruudesta seuraavissa kauden päätöskilpailuissa:
Michael Brecker
thumb|Michael Brecker (2001) Michael Brecker (29. maaliskuuta 1949 – 13. tammikuuta 2007) oli yhdysvaltalainen jazz-saksofonisti. Hän voitti säveltäjänä ja esittäjänä yhteensä 11 Grammya.
Brecker syntyi Philadelphiassa, Pennsylvaniassa, ja hänen isänsä soitti pianoa. Hän opiskeli klarinetinsoittoa, mutta siirtyi alttosaksofoniin ja valitsi sittemmin pääsoittimekseen tenorisaksofonin.
Brecker muutti New Yorkiin vuonna 1970. Hän levytti mm. Columbia Recordsille yhtyeessä Dreams. Hänen yhteistyökumppaneihinsa lukeutuivat James Taylor, Paul Simon, Art Garfunkel, Steely Dan, Donald Fagen, Pat Metheny, Dire Straits, Jaco Pastorius, John Lennon, Charles Mingus, Chick Corea, Horace Silver, Parliament, James Brown ja Joni Mitchell. Hän myös soitti Frank Zappan livelevyllä Zappa in New York.
Breckerin ensimmäinen sooloalbumi julkaistiin vuonna 1987. Hänellä todettiin vuonna 2005 myelodyspastinen oireyhtymä, joka aiheutti hänen kuolemisensa leukemiaan tammikuussa 2007. Kampanjasta huolimatta hänelle ei ollut löydetty sopivaa luuytimen luovuttajaa. Breckerin hautajaiset pidettiin 15. tammikuuta. Hän oli esiintynyt Suomessa yli kymmenen kertaa, ja hänet nähtiin maassa viimeisen kerran vuoden 2002 Pori Jazzeilla.
Steps Aheadin kanssa
(kolmen ensimmäisen levyn aikaan yhtye käytti nimeä Steps)
Marokiini
Marokiini eli marokonnahka on mustaa sileää vuohennahkaa, jota käytetään laukkuihin ja lompakoihin.
Heimo Riihimäki
thumb|Lasipalatsi. Heimo Ilmari Riihimäki (17. tammikuuta 1907 Helsinki – 17. marraskuuta 1962) oli suomalainen arkkitehti ja taidemaalari. Riihimäen tunnetuin suunnittelutyö arkkitehtina oli hänen yhdessä Viljo Revellin ja Niilo Kokon kanssa Helsingin ydinkeskustaan ideoima ja suunnittelema Lasipalatsi, joka oli tarkoitettu tilapäiseksi rakennukseksi mutta tuli edustamaan Helsingin 1930-luvun funkkista, kun sen purku-uhka aikoinaan väistyi julkisen keskustelun ja asiantuntijoiden näkemysten ansiosta.
Riihimäen vanhemmat olivat junan pakkamestari Juho Riihimäki ja Aino Maria o.s. Kreula. Hänen puolisonsa oli lausuntataiteilija Kastehelmi Karjalainen.
Riihimäki toimi Kotkan kaupunginarkkitehtina 1940–1947, Kupittaan Savi Oy:n taiteellisena johtajana 1948–1949, Turun kaupungin rakennustarkastajana vuodesta 1949. Hänen ensimmäinen näyttelynsä oli Turussa 1946. Hän osallistui moniin näyttelyihin 1940-luvulta alkaen. Muistonäyttely oli 1970 Wäinö Aaltosen museossa, syntymän satavuotisnäyttely Lasipalatsin näyttelytilassa 2007.
Vastakohtana arkkitehtuurin funktionalismille taiteilijanuran tuotantoa leimasivat kolorismi ja ekspressiivisyys. 1950-luvun lopulla hän alkoi kokeilla litografiaa. Näiden töiden kuolemanaiheen taustalla oli sairastuminen leukemiaan. Vuoden 2007 näyttely Lasipalatsissa oli koottu juuri näistä viimeisten vuosien töistä. Näyttelyn kuratoi Riihimäen sisarenpoika taiteilija Kimmo Sarje.
Kreationismin opetus kouluissa
Kreationismin opetus kouluissa on aiheuttanut oikeudellisia kiistoja erityisesti Yhdysvalloissa, jossa julkisissa kouluissa ei lain mukaan saa olla uskonnonopetusta. Kreationistit ovat joissakin maissa pyrkineet saamaan kreationismia osaksi kouluopetusta.
Yhdysvallat
Neuvostoliittolaisen Sputnikin laukaisu 1957 järkytti yhdysvaltalaiset 1960-luvulla panostamaan tehokkaammin tieteeseen ja sen laadukkaaseen opetukseen. Evoluutioteorian opetusta vastustavia lakeja kumottiin, koska ne asettivat uskonnollisia rajoituksia akateemiselle vapaudelle ja opetukselle. Luomiseen uskovien piirien vastustuksen herätti tilanne, että kouluun tuotiin evoluution opetus, muttei uskonnonopetusta. Yhdysvalloissa valtio on erotettu kirkosta eikä valtion julkiseen opetukseen kuulu uskonnon tunteja, kuten Suomessa. Reaktiona tälle Yhdysvalloissa syntyi uusi liike, joka pyrki tieteen keinoin osoittamaan evoluution virheelliseksi, jolloin heidän mukaansa jäljelle jäisi ainoastaan luomisoppi. Yhdeksi keskeisimmistä lähtölaukauksista tässä osoittautui "nuoren maan kreationismia" ja Nooan tulvaa puolustava Morrisin ja Whitcombin kirja The Genesis Flood (1961), josta lähtivät liikkeelle nykyaikaisen kreationismin suuntaukset. Pian tämän jälkeen Morris ja Gish perustivat Institute for Creation Research (ICR) -järjestön. Kreationistisia suuntauksia on syntynyt useita muitakin, myös niin sanottuja "vanhan maan" hyväksyviä suuntauksia.
Uusimpia kampanjoita evoluutioteoriaa vastaan
Maailmanlaajuista huomiota sai 11. elokuuta 1999 Kansasin osavaltio, jossa kreationistit onnistuivat rajoittamaan evoluution opetusta kouluissa. Viittaukset aurinkokunnan syntyyn, luonnonvalintaan ja evoluutioon poistettiin osavaltion virallisista opetussuunnitelmista. Elokuun 2000 vaaleissa kansasilaiset osoittivat tukensa myös evoluution opetuksen puolesta, ja helmikuussa 2001 evoluutioteoria palautettiin virallisesti kansasilaisten koulujen oppitunneille.
Keväällä 2002 Georgian osavaltiossa Cobbin piirikunnassa koululautakunta otti käyttöön uudet oppikirjat, joissa käsiteltiin paljon evoluutiota, mutta ilmeisesti vanhempien reaktion pelossa se lisäsi niihin tarrat, joissa sanottiin muun muassa että "Evoluutio on teoria, ei tosiasia". Asiasta nostettiin syyte marraskuussa 2004 ja keväällä 2005 tuomari määräsi tarrat poistettavaksi perustuslain vastaisena.
Tammikuussa 2004 Georgian osavaltion superintendentti Cathy Cox pyrki poistamaan 'evoluutio'-sanan osavaltion kurssisuunnitelmista. Kun tästä nousi arvostelumyrsky, myös entinen presidentti Jimmy Carter jyrähti evoluutio-opetuksen puolesta, minkä seurauksena Cox joutui perumaan ehdotuksena ja palauttamaan 'evoluutio'-sanan oppitunneille.
Syyskuussa 2004 Serbian opetusministeri Ljiljana Colić sai suurta julkista huomiota vaatimalla kouluja lopettamaan evoluution opetuksen, jollei myös "vanhatestamentillista" (”Nuoren Maan”) kreationismia oteta oppiaineeksi evoluutioteorian rinnalle. Tieteenharjoittajat, opettajat ja lasten vanhemmat nostivat arvostelumyrskyn. Pääministeri Vojislav Koštunica kutsui opetusministerin puhutteluun, hallitus kumosi ”evoluutio-kiellon” ja Colić erosi.
thumb|Tuomari John Jones johti Doverin evoluutio-oikeudenkäyntiä. Lokakuussa 2004 Pennsylvanian osavaltion Doverin alueen koululautakunta teki päätöksen, jossa vaaditaan opettajia esittämään älykäs suunnittelu vaihtoehtona evoluutioteorialle: heitä muun muassa vaadittiin kertomaan, että koulun kirjastosta löytyy älykästä suunnittelua tukeva kirja Of Pandas and People. Joulukuussa 2004 osa lasten vanhemmista vei asian oikeuteen syyttäen älykkään suunnitelman teorian olemassaolon mainitsemista uskonnon opettamiseksi luonnontieteen nimissä. Oikeudenkäynti Kitzmiller v. Dover, jota jotkut tahot ovat sanoneet merkittävimmäksi sitten vuoden 1925 Scopesin "apinaoikeudenkäynnin", alkoi Harrisburgissa 26. syyskuuta 2005. Marraskuun 2005 alun koululautakuntavaaleissa Doverissa kaikki älykästä suunnittelua puoltaneet ehdokkaat putosivat ja tilalle tuli älykkäälle suunnittelulle kielteiset edustajat. 20. joulukuuta 2005 tuli tuomari John Jones III:lta päätös, jossa hän määräsi älykkään suunnittelun opetuksen poistamista biologian kurssista ja totesi, ettei älykäs suunnittelu ole luonnontiedettä vaan uskonnollinen näkökanta. Tuomari totesi, että koululautakunta oli rikkonut perustuslaissa olevaa uskonnon opettamisen kieltoa ottamalla älykkään suunnittelun mukaan opetusohjelmaan. Hän totesi älykkään suunnittelun pyrkimyksenä olevan tuoda kreationismia luonnontieteenä koululuokkaan. Älykäs suunnittelu ei ole tiedettä eikä sitä voida erottaa edeltäjästään kreationismista eli uskonnosta. Päätöksessään tuomari Jones myös korosti sitä, että koululautakunnan kristityt valehtelivat ja järjestelmällisesti salailivat asioita saadakseen älykkään suunnittelun koulun opetusohjelmaan. Vaikkei tämä tapaus edennytkään korkeimpaan oikeuteen, niin tätä päätöstä ja edellä mainittua äänestystulosta pidetään vakavana iskuna älykkään suunnittelun liikkeelle.
Toukokuussa 2005 Kansasin osavaltion koululautakunta piti kuulemistilaisuuden, jossa älykkään suunnittelun liikkeen edustajat esittelivät evoluution arvostelua. 8. marraskuuta 2005 Kansasin koululautakunta päätti äänin 6–4 ottaa käyttöön uudistetut tiedestandardit, joissa mahdollistetaan myös epäilyjen esittämistä darwinilaista evoluutiota kohtaan.
Elokuussa 2005 Yhdysvaltain presidentti George W. Bush ilmaisi toimittajatapaamisessa kannattavansa älykkään suunnittelun mallin sisällyttämistä opetussuunnitelmiin. Bush puhui Texasin kuvernöörinä ollessaan avoimesti kreationismin puolesta. Myös republikaalipuolueen senaattorit John McCain ja senaatin johtaja William Frist antoivat elokuussa 2005 tukensa älykkään suunnittelun opettamiselle.
Tammikuussa 2006 Kaliforniassa El Tejonin alueella Frazier Mountain -lukiossa aloitettiin filosofisen ID-kurssin nimellä nuoren maan kreationismia opettava ohjelma. Vanhemmat haastoivat lukion oikeuteen. Kun lisäksi älykkään suunnittelun liikettä ajava Discovery-instituutti pyysi keskeyttämään kurssin tai muuttamaan sen nimen, lukio peruutti kurssin.
Elokuussa 2006 Kansasin osavaltiossa maltilliset republikaanit ottivat johto-aseman ja helmikuussa 2007 Kansasin osavaltion opetussuunnitelmasta poistettiin viittaukset älykkääseen suunnitteluun.
Joulukuussa 2006 Venäjän Pietarissa koulutyttö isänsä kanssa haastoi evoluutio-opetuksen oikeuteen. He saivat tukea Venäjän ortodoksikirkolta. Venäjän kasvatusministeriö tukee kuitenkin evoluutio-opetusta.
Marraskuussa 2007 Texasin opetusviraston (TEA) tiede-opetussuunnittelun johtaja Christine Comer pakotettiin eroamaan, koska hän oli lähettänyt sähköpostitiedotteen ilmoittaakseen ID-kielteisen Barbara Forrestin puheesta.
Huhtikuussa 2012 Tennesseessä hyväksyttiin laki, joka suojaa "opettajia jotka tutustuvat evoluution ja ilmastonmuutoksen tieteellisiin vahvuuksiin ja heikkouksiin". Tiedekasvatuksen puolestapuhujat valittavat, että laki antaa kreationismille ja ilmastonmuutosdenialismille tilaisuuden astua USA:n koululuokkiin.
Evoluutio ohitetaan usein
Viime aikoina on myös tullut ilmi julkisuuteen tavallisten opettajien ja tiedevalistajien suulla kertomuksia, että varsinkin Yhdysvaltojen eteläosissa niin sanotulla raamattuvyöhykkeellä evoluution opettaminen on aina ollut vaikeaa. Monet aikuiset ovat kertoneet, etteivät nuorena ole saaneet lainkaan evoluutio-opetusta kouluissa. Joskus vanhemmat, koululaiset ja jopa rehtorit ja kouluviranomaisetkin painostavat opettajia ja kouluja suorastaan jättämään evoluution opetusosuuden pois biologian kurssilta, vaikka se olisi säädetty osavaltion tiedeopetus-standardeissa. Lisäksi osa opettajista ohittaa oppikirjan evoluutio-kappaleen jo etukäteen pelätessään painostusta tai kiistoja. Tässä kohden usein puhutaan niin sanotusta e-sanasta (engl. e-word), jota monet käyttävät karttaessaan lausumasta evoluutio-sanaa ääneen muuallakin kuin kouluissa, koska kaihtavat uskovaisten voimakkaita reaktioita. Myös miljardeja tai miljoonia vuosia ei saa aina mainita tai pyydetään karttamaan, jos esimerkiksi dinosaurusten harrastaja tai tutkija on kutsuttu kouluille esitelmöimään.
Eurooppa
Euroopan neuvosto vastustaa kreationismin opetusta kouluissa, myös sen uusinta muotoa älykästä suunnittelua. Euroopan neuvoston mukaan älykäs suunnittelu ei täytä tieteen tunnusmerkkejä eikä se perustu tosiasioihin. Euroopan neuvosto kannustaa jäsenmaidensa opetusviranomaisia edistämään luonnontieteellistä tietämystä ja evoluution opetusta.
Serbia
Syyskuussa 2004 Serbian opetusministeri Ljiljana Colić sai suurta julkista huomiota vaatimalla kouluja lopettamaan evoluution opetuksen, jollei myös "vanhatestamentillista" (”Nuoren Maan”) kreationismia oteta oppiaineeksi evoluutioteorian rinnalle. Tieteenharjoittajat, opettajat ja lasten vanhemmat nostivat arvostelumyrskyn. Pääministeri Vojislav Koštunica kutsui opetusministerin puhutteluun, hallitus kumosi ”evoluutio-kiellon” ja Colić erosi.
Puola
Vuonna 2006 Puolassa opetusministerin sijainen Miroslaw Orzechowski tuomitsi evoluution "yhtenä monista valheista", joita opetetaan Puolan kouluissa. Hänen esimiehensä opetusministeri Roman Giertych totesi, että sitä opetetaan niin kauan kuin maan useimmat tiedemiehet pitävät sitä oikeana teoriana. Hänen isänsä MEP Maciej Giertych kuitenkin vastusti evoluution opetusta ja väitti dinosaurusten ja ihmisten eläneen samanaikaisesti.
Yhdistynyt kuningaskunta
Yhdistyneessä kuningaskunnassa "Truth in Science" -kreationistiryhmä lähetti vuonna 2006 kouluihin opetuspaketteja, jotka sisälsivät älykästä suunnittelua ja kreationismia tukevaa ja evoluution kyseenalaistavaa opetusmateriaalia, kuten DVD:itä ja muuta materiaalia. Britannian opetusministeri Jim Knight kuitenkin kielsi tiukasti niiden käytön toteamalla: "Älykäs suunnittelu ja kreationismi eivät ole hyväksyttyjä tieteellisiä teorioita, eikä niitä sisällytetä tieteen oppitunneille".
Canterburyn arkkipiispa ja Englannin kirkon nykyinen johtaja tohtori Rowan Williams on myös ilmaissut kantansa, ettei kreationismia pitäisi opettaa kouluissa.
Suomi
Kreationismi voimistui 1980-luvun alussa Suomessakin. Päivälehtiin tuli kreationismia puolustavia yleisönosastokirjoituksia ja 1980-luvun lopulla helluntailaisten johdolla kirjoitetussa, kouluhallituksen pääjohtaja Erkki Aholle osoitetussa 14 220 nimen adressissa vaadittiin luomisopin opetusta Suomen kouluihin evoluutio-opetuksen rinnalle.
Kristillisten kansanedustaja Leena Rauhala teki 2003 kirjallisen kysymyksen, jossa hän totesi evoluutioteorian opetuksen parhaiten sopivan elämänkatsomustiedon tunneille, kommentoiden asiaa: "Onhan kysymys enemmänkin uskonnosta kuin tieteestä".
Bioprosessitekniikan laboratorio sai vuonna 2004 Huuhaa-palkinnon. Matti Leisola on myös suomentanut ja julkaissut Schererin ja Junkerin kirjan Evoluutio – Kriittinen analyysi.
Suomen evankelis-luterilaisen valtionkirkon mukaan luomisusko ei ole ristiriidassa evoluution kanssa, sillä luomisusko on uskonnollinen tulkinta ja evoluutio luonnontieteellinen selitysmalli. Arkkipiispa Jukka Paarma on sanonut Oulun kirkkopäivillä 2005 pitämässään saarnassaan: "Kun lähestymme luomiskertomuksen sanomaa, huomaamme, ettei Raamattu ole luonnontieteellisten tosiasioiden hakuteos."
Helmikuussa 2006 tuli julkisuuteen, että kristillisissä kouluissa opetetaan kreationistista luomisoppia myös biologian tunneilla, muun muassa Helsingin Sanomissakin olleen oppilashaastattelun ja opetusministeri Antti Kalliomäen STT:n haastattelun ja Kotimaa-lehden mukaan. Tämä vaikutti osaltaan kristillisten koulujen lupa-anomusten hylkäämiseen helmikuussa 2006.
Skepsis ry myönsi joulukuussa 2008 Kustannus Oy Uudelle Tielle Huuhaa-palkinnon kasvatustieteen professori Tapio Puolimatkan kirjojen Usko,tiede ja Raamattu ja Usko, tiede ja evoluutio julkaisemisesta, joiden Skepsis ry katsoi sekoittaneen uskonnon ja tieteen ja tuoneen Suomeen luomisoppia amerikasta kiilastrategian muodossa, jonka pyrkimyksenä on ujuttaa luomisoppia kouluihin naamioituna "kriittiseen avoimuuteen" tarjoten kaiken selitykseksi yliluonnollisia voimia. Usko, tiede ja evoluutio oli vuoden kristillinen kirja 2008 -kilpailun yleisöäänestyksen voittaja.
Obelixin kaleeri
Obelixin kaleeri on 30. julkaistu Asterix seikkailee -albumi. Se julkaistiin vuonna 1996. Sekä piirrokset että tekstin on tehnyt Alberto Uderzo.
Siinä roomalaisilta karannut kaleeri piileskelee gallialaisten kylässä, Obelix nauttii yliannoksen taikajuomaa ja muuttuu ensin kivipatsaaksi ja sitten lapseksi. Karanneiden orjien johtohahmo Spartakis on piirretty näyttelijä Kirk Douglasin näköiseksi, ja viittaa hänen elokuvaansa Spartacus.
Tarina on ilmestynyt useilla kielillä, ja siitä on tehty myös käännös savon murteella nimeltä Opeliksin orjalaeva.
Pekka Niskanen (psykiatri)
Pekka Juhani Niskanen (5. syyskuuta 1935 Heinola – 11. helmikuuta 2020 Helsinki ) oli suomalainen lääkäri ja Tampereen yliopiston psykiatrian professori 1977–2000. Hän tutki sosiaalipsykiatriaa, psykiatrista kuntoutusta ja biologista psykiatriaa.
Tampereen jäähalli
Tampereen jäähalli (myös Hakametsän jäähalli) on Tampereella, Kissanmaan kaupunginosassa sijaitseva Suomen vanhin jäähalli. Arkkitehti Jaakko Tähtisen suunnittelema halli rakennettiin vuoden 1965 jääkiekon MM-kilpailuja varten. Valmistumisensa jälkeen hallia on kunnostettu ja nykyaikaistettu useita kertoja, laajasti viimeksi vuosina 2001–2002. Vuonna 2007 Hakametsään tuli uusi tulostaulu, joka näyttää myös videokuvaa.